Vi var 2 familier (7 personer i alt) som holdte 14 dages ferie i dette vidunderlige hus. Da huset ligger helt ud til vandet er der næsten altid en let brise der gør det muligt at være ude på terrassen og nyde den fantastiske udsigt til trods for +30 grader. Hvis man får det for varmt tager man sig en dukkert på den mest fantastiske strand der ligger 2 minutter fra terrassen. Vejen der går foran huset er ikke særlig trafikeret og ikke noget man overhovedet er chikaneret af.
Området bag huset byder på flere hyggelige taverner og en købmand. Derudover ligger der et rigtig fornuftigt bageri hvor man kan få lækker morgenbrød. I blokken hvor huset ligger er der også en hyggelig lille cafe med kager og fadøl 😊
En gåtur langs stranden på 5-10 minutter får en hen i et andet område hvor der også ligger en købmand og flere barer og spisesteder. Så alt i alt et fantastisk sted tæt på Heraklion der bestemt også er et besøg værd. Endelig skal den flinke og yderst hjælpsomme Mr Yannis nævnes som straks kom os til undsætning hvis vi havde nogle problemer med huset og husets værter som også altid var hjælpsomme og yderst hurtige til at svare på spørgsmål.
Tusind tak for en fantastisk ferie.